CELEX: 32010R0681
Language: bg
Date: 2010-07-29 00:00:00
Title: Регламент (ЕС) № 681/2010 на Комисията от 29 юли 2010 година за изменение за сто тридесет и втори път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

30.7.2010   
            
            
               BG
            
            
               Официален вестник на Европейския съюз
            
            
               L 198/7
            
         РЕГЛАМЕНТ (ЕС) № 681/2010 НА КОМИСИЯТА
   от 29 юли 2010 година
   за изменение за сто тридесет и втори път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 година за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7a, параграф 1 (2) от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по посочения регламент.
            
         
               (2)
            
            
               На 19 юли 2010 г. Комитетът по санкциите към Съвета за сигурност на Организацията на обединените нации реши да добави четири физически лица към списъка на лицата, групите и образуванията, спрямо които следва да се прилага замразяването на средства и икономически ресурси.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано.
            
         
               (4)
            
            
               За да се гарантира ефективността на мерките, предвидени в настоящия регламент, той следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юли 2010 година.
      
         
            За Комисията,
         
         
            За председателя
         
         Karel KOVANDA
         
            Изпълняващ длъжността генерален директор на ГД „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      (2)  Член 7а бе добавен с Регламент (ЕС) № 1286/2009 (ОВ L 346, 23.12.2009 г., стр. 42).
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се добавят следните вписвания:
      
                  (1)
               
               
                  
                     „Amir Abdullah (известен още като Amir Abdullah Sahib). Адрес: Карачи, Пакистан. Дата на раждане: около 1972 г. Място на раждане: провинция Пактика, Афганистан. Националност: афганистанска. Дата на определянето, посочена в член 2a, параграф 4, буква б): 20.7.2010 г.“
                  
               
            
                  (2)
               
               
                  
                     „Anwar Nasser Abdulla Al-Aulaqi (известен още като: а) Anwar al-Aulaqi, б) Anwar al-Awlaki, в) Anwar al-Awlaqi, г) Anwar Nasser Aulaqi, д) Anwar Nasser Abdullah Aulaqi, е) Anwar Nasser Abdulla Aulaqi). Дата на раждане: a) 21.4.1971 г., б) 22.4.1971 г. Място на раждане: Лас Крусес, Ню Мексико, Съединени американски щати. Националност: а) Съединени американски щати, б) Йемен. Друга информация: укрива се в Йемен от декември 2007 г. Дата на определянето, посочена в член 2a, параграф 4, буква б): 20.7.2010 г.“
                  
               
            
                  (3)
               
               
                  
                     „Nasiruddin Haqqani (известен още като: а) Naseer Haqqani, б) Dr. Naseer Haqqani, в) Nassir Haqqani, г) Nashir Haqqani, д) Naseruddin, е) Dr. Alim Ghair). Адрес: Пакистан. Дата на раждане: около 1970—1973 г. Място на раждане: Афганистан. Националност: афганистанска. Друга информация: свързан е с мрежата Haqqani, която действа от Северен Вазиристан във федерално управляваните племенни територии на Пакистан. Дата на определянето, посочена в член 2a, параграф 4, буква б): 20.7.2010 г.“
                  
               
            
                  (4)
               
               
                  
                     „Gul Agha Ishakzai (известен още като: а) Mullah Gul Agha, б) Mullah Gul Agha Akhund, в) Hidayatullah, г) Haji Hidayatullah, д) Hayadatullah). Адрес: Пакистан. Дата на раждане: около 1972 г. Място на раждане: Band-e-Timor, Кандахар, Афганистан. Друга информация: член е на наскоро създадения талибански съвет, който координира събирането на зекят (ислямски данък) от провинция Белуджистан в Пакистан. Дата на определянето, посочена в член 2a, параграф 4, буква б): 20.7.2010 г.“